Kipus

**Kipus** (Latin: , jamak ; ) ialah sejenis ketapak yang rendah, bundar atau bersegi empat yang dibuat oleh orang Rom purba sebagai batu penanda atau tiang sempadan. Ia juga digunakan dengan tujuan yang berbeza oleh orang Etruscan dan Carthage.

## Kipus Rom
Kipus Rom diperbuat daripada kayu atau batu; inskripsi pada batu kipus menunjukkan apa fungsinya atau kawasan yang ia mengelilingi, seperti tempat suci dan kawasan kuil. Di Rom, ia menandakan had *pomerium* (sempadan agama sesebuah bandar), selepas tembok kota diperluaskan, laluan akueduk, dan *cursus publicus* (sistem pos awam). Kipus yang dibariskan juga sering diberikan nombor, biasanya dengan nama orang yang meletakkannya atau jarak ke kipus lain yang terdekat. Inskripsi pada sesetengah kipus menunjukkan bahawa ia kadang-kadang digunakan sebagai batu peringatan pengebumian.

## Kipus Etruscan
Antara 800–100 SM, kipus telah digunakan oleh orang Etruscan sebagai batu nisan, yang berbeza bentuknya bergantung pada lokasi dan zaman ia berasal. Kipus didirikan sebagai stele, tiang atau arca di laluan ke kubur Etruscan atau di pintu masuk makam. Ia mempunyai kepentingan ajaib dan keagamaan. Kipus mungkin mempunyai bentuk seperti kubus, tombol, bawang, telur, bola atau silinder. Sesetengah bentuk ada kaitan dengan balang dan tempayan mayat, yang dibuat menggambarkan tubuh manusia, dengan kepala sebagai penutup.

* Di Cerveteri, kipus pengebumian wanita dan lelaki berbeza. Yang lelaki mendapat tiang lingga (falus), wanita rumah kecil atau kuil.
* Monumen pietra fetida (abad ke-6 – ke-5 SM) dari kawasan sekitar Chiusi menunjukkan bekas abu mayat digabungkan dengan kipus. Ia mengandungi abu si mati di dalam lubang di tapaknya.
* Di Orvieto, dua kipus dengan kepala pahlawan mempunyai imej kepala manusia (akhir abad ke-6 SM).
* Di Perugia, tiang bergalur dengan pokok akantus digunakan.
* Dari abad ke-4 SM, kipus juga ada yang dipahatkan nama.

"Cippus Abellanus" (dalam bahasa Oscan), seperti "Cippus Perusinus", bukannya batu nisan.

## Kipus Punik
Kipus Carthage mempunyai tapak yang serupa dengan stele-stele Mesir, yang kadangkala juga dipanggil kipus (contohnya "Kipus Metternich" di Muzium Seni Metropolitan). Kipus Punik terdapat di Afrika Utara tetapi juga di Sardinia (Cagliari, Teti, Tharros), Sicily (Motya) dan Sepanyol (Huelva dan Barcelona). Kipus Melqart, yang ditemui di Malta dan memaparkan inskripsi dalam bahasa Phoenicia dan Yunani, membolehkan abjad Phoenicia akhirnya dapat difahami.

## Galeri

Fail:Cippo_perugino,_con_iscrizione_in_lingua_etrusca_su_un_atto_giuridico_tra_le_famiglie_dei_velthina_e_degli_afuna,_02.jpg| Kipus Perusinus
Fail:Cippus_-_Louvre.jpg|alt=One of two Cippi of Melqart which Jean-Jacques Barthélemy used to decipher the Phoenician language.| Satu daripada dua Kipus Melqart yang digunakan oleh Jean-Jacques Barthélemy untuk membongkar bahasa Phoenicia.
Fail:SarteanoCippe.jpg|alt=Etruscan "pietra fetida" cippus in Sarteano| Kipus "Pietra fetida" Etruscan di Sarteano
Fail:Cippe_pomme_de_pin.jpg|alt=Cippus surmounted by a pine cone, which symbolizes the tree of life| Kipus dengan hiasan kon pain, yang melambangkan pokok kehidupan
Fail:Castel_Goffredo-Monumento_La_Pigna.jpg|alt=Castel Goffredo, La Pigna monument| Castel Goffredo, monumen La Pigna
Fail:Etruscan_cippus_warrior_head_side.jpg|alt=Etruscan warrior head cippus| Kipus kepala pahlawan Etruscan


## Rujukan


## Bacaan lanjut

* 
* 

## Pautan luar

* 
*